Françoise Kemp

D'Françoise Kemp, gebuer de 24. Abrëll 1991 an der Stad Lëtzebuerg, ass eng lëtzebuergesch Politikerin (CSV).Fiche op chd.lu (nogekuckt 2023-11-24).

Liewen a Karriär

D'Françoise Kemp huet Mathematik zu Tréier studéiert an huet en Doktorat an der Biomedizin zu Lëtzebuerg gemaach.

Si huet, bis zu hirem Mandat als Deputéiert, als Experte en recherche et analyse de données am Familljeministère geschafft.

Als Kandidatin bei de Gemengerotswalen 2017 gouf si am Juni 2022 Member vum Diddelenger Gemengerot amplaz vun der Sylvie Andrich-Duval. Si gouf bei de Gemengewalen 2023 direkt erëmgewielt.

Si war Kandidatin bei de Chamberwale vum 8. Oktober 2023 op der CSV-Lëscht am Walbezierk Süden. Si gouf net direkt gewielt, ass awer den 21. November 2023 fir de Georges Mischo nogeréckelt, deen e Ministeschmandat ugeholl hat.

Zanter Mäerz 2024 ass si, zesumme mam Alex Donnersbach, Generalsekretärin vun der CSV.Michèle Gantenbein: "CSV gibt sich neue Parteispitze." wort.lu, 16.03.2024.

Si ass mam Charles Majerus bestuet. Si ass d'Schwëster vun der Martine Kemp."Françoise et Martine, les deux sœurs chacune élue dans son Parlement." lessentiel.lu, 21.11.2023.

Um Spaweck
 Christophe Hoschard: D'Françoise Kemp vun der CSV am Portrait. rtl.lu, 25.11.2023.

Kategorie:Lëtzebuergesch Deputéiert
Kategorie:Lëtzebuergesch Lokalpolitiker
Kategorie:Gebuer 1991